Tina Smith

**Christine Elizabeth Smith** (født **Flint** 4. mars 1958 i Albuquerque i New Mexico) er en amerikansk politiker og tidligere forretningperson som har representert Minnesota i USAs senat siden 2018. Hun er medlem av Minnesota Democratic–Farmer–Labor Party (DFL), som er assosiert med Det demokratiske parti. Smith var Minnesotas 48. viseguvernør fra 2015 til 2018 før hun ble valgt til å fylle opp setet i senatet etter Al Franken. Hun vant et spesialvalg i 2018 for å sitte ut Frankens mandatsperiode, ut januar 2021, hvor hun slo Republikaneren Karin Housley, som satt i Minnesotas senat. I 2020 ble Smith valgt til en full mandatsperiode med en seier over Republikanernes nominasjon, tidligere representant Jason Lewis.

## Tidlig liv og utdannelse
Smith ble født 4. mars 1958 i Albuquerque i New Mexico til læreren Christine og advokaten F. Harlan Flint. Hun vokste opp i Santa Fe i New Mexico og gikk på Manderfield og Acequia Madre Elementary. Hun gikk på high school i California.

Før college jobbet Smith på Trans-Alaskan Pipeline i Prudhoe Bay i Alaska. Hun ble uteksaminert fra Stanford University med en grad i statsvitenskap og tok senere en Master of Business Administration på Tuck School of Business ved Dartmouth College.

## Tidlig karriere
Smith flyttet til Minnesota i 1984 for å ta en jobb i markedsføring for General Mills. Hun startet senere sitt eget markedsføringsselskap, hvor hun jobbet med bedrifter og ideelle organisasjoner.

Smith ble involvert i lokalpolitikken tidlig på 1990-tallet da hun jobbet som frivilling for DFLs valgkamper i Minneapolis. Hun ledet Ted Mondales mislykkede valgkamp for guvernør i 1998. Etter at Minnesotas senator Paul Wellsone døde i en flyulikke noen uker før valget i 2002 ledet Smith valgkampen for tidligere visepresident Walter Mondale for det da tomme setet. Etter et knapt nederlag mot Norm Coleman i valget tok Smith en stilling som «vice president of external affairs» for Planned Parenthood i Minnesota, Nord-Dakota og Sør-Dakota.

I 2006 forlot hun jobben for Planned Parenthood for å bli stabssjef for borgermester R.T. Rybak. I 2010 ledet hun Rybaks guvernørvalgkamp, som endte da Margaret Anderson Kelliher vant DFLs støtte. Smith ble deretter en del av Mark Dayton valgkamp, som endte opp med å vinne DFLs primærvalg. Etter at Dayton slo Republikaneren Tom Emmer i valget var Smith en av lederne for overgangsgruppen. Da Dayton inntok stillingen i januar 2011 utpekte han Smith til stabssjef.

## Minnesotas viseguvernør
### Valget i 2014

Da viseguvernør Yvonne Prettner Solon annonserte at hun ikke ville stille til gjenvalgt valgte Dayton Smith som medkandidat for guvernørvalget i 2014. Han viste til Smiths arbeid for å få vedtatt lovgivning for det nye stadionet for Minnesota Vikings, samt støtten for prosjektet Destination Medical Center med Mayo Clinic i Rochester.

Smith gikk av som Daytons stabssjef for å begynne valgkampen for viseguvernør. Etter å ha blitt nominert av DFLs delstatskonferanse, og kun møtt minimalt med motstand i DFLs primærvalg, slo Dayton og Smith Republikanerne Jeff Johnson og Bill Kuisle i valget.

### Mandatsperiode

Smith ble innsatt som viseguvernør 5. januar 2015, og tjente frem til hun ble valgt til å representere Minnesota i USAs senat 2. januar 2018. I løpet av sin mandatsperiode bemerket mange observatører at Smith hadde en mye større rolle i forhandlinger om lovgiving enn tidligere viseguvernører. Hun brukte mye av tiden som viseguvernør på å reise rundt i delstaten for å støtte Daytons administrasjons arbeid, inkludert økonomisk støtte for valfri barnehage for alle 4-åringer, infrastruktur for transport og bedre tilgang til internett i avsidesliggende områder. Hun var også styreleder for Destination Medical Center frem til hun sa opp i desember 2017.

I 2016 inkluderte *[[Roll Call]]* Smith på sin liste, «America's Top 25 Most Influential Women in State Politics» for sitt arbeid i Daytons administrasjon.

Til tross for spekulasjon i media annonserte Smith i mars 2017 at hun ikke kom til å stille til valg i guvernørvalget 2018.

## USAs senat

### Utnevnelse
Den 13. desember 2017 annonserte guvernør Dayton at han hadde valgt Smith til å fylle det tomme setet i USAs senat etterlatt av Al Franken, som hadde annonserte at han trakk seg etter å ha blitt anklaget for seksuell trakassering. Demokratene i delstaten samlet seg umiddelbart bak Smith som partiets kandidat i spesialvalget i november 2018, som avgjorde hvem som skulle sitte ut Frankens mandatsperiode.

Franken gikk offisielt av 2. januar 2018.

### Valg
#### Spesialvalget i 2018
I august 2018 vant Smith Minnesota Democratic–Farmer–Labor Partys primærvalg med 76 % av stemmene. Richard Painter, som var etikkadvokat for Det hvite hus i George W. Bushs regjering, var nummer to med 14 %.

I valget i november slo Smith Republikanernes kandidat Karin Housley, en delstatssenator fra St. Marys Point, med 53 % av stemmene mot Housleys 42 %.

#### 2020

Minnesota ble sett på som en vippestat i presidentvalget i 2020, som betød at Smith var en demokrat i en vippestat som stilte til gjenvalg. Valgkampen hennes fokuserte på lokale problemer i Minnesota, som gårdsbruk sør i delstaten, politivold etter George Floyd-protestene og boring i North Shore og Duluth, og tok sterke posisjoner på nasjonale saker som nomineringen av Amy Coney Barrett til USAs høyesterett. Smith vant senatorvalget over republikaneren Jason Lewis med 48,8 % av stemmene mot Lewis' 43,5 %.

### Mandatsperiode
Smith ble tatt i ed av visepresident Mike Pence 3. januar 2018, sammen med Doug Jones fra Alabama. Til stede var også senatoren fra Minnesota Amy Klobuchar og tidligere visepresident og senator fra Minnesota Walter Mondal.

Smith deltok i godkjenningen av valgmannsstemmene 6. januar 2021 da Trumps tilhengere stormet kongressen. Hun kalte deltakerne i angrepet for «seditionists» og beskylde Trump for å ha hisset opp til angrepet. Etter at bygget ble sikret og kongressen var tilbake støttet Smith godkjenningen av tellingen. Som respons for angrepet krevde hun at Trump umiddelbart ble fjernet fra sitt embede gjennom det 25. grunnlovstillegg og riksrett, og sa at presidenten måtte holdes ansvarlig for angrepet og at «he is dangerous to our democracy and to public safety.» Hun sa at Michelle Fischbach og Jim Hagedorn, som protesterte mot godkjenningen av valget, «were complicit in pushing for the president's big lie», og oppfordret også senatorene Ted Cruz og Josh Hawley til å si opp sine stillinger for å ha protestert mot godkjenningen av valget og for å ha spredd falsk informasjon om valgets integritet og validitet.

## Politiske posisjoner
### Abort
Smith støtter lovlig abort. Hun var visepresident for Planned Parenthood fra 2003 til 2006 hvor hun kjempet mot abortmotstandere.

I februar 2019 stemte Smith mot Born-Alive Abortion Survivors Protection Act, og sa at lovforslaget «would override physicians' professional judgment about what is best for their patients» og «put physicians in the position of facing criminal penalties if their judgment about what is best for their patient is contrary to what is described in this bill.» Mary Ziegler, en professor ved Florida State University's College of Law, sa at stemmen var til politisk fordel for Republikanerne, som ikke forventet at loven skulle godkjennes, og kom i respons til at demokratiske delstater vedtok lover som utvidet abortrettigheter.

### Landbruk
I mars 2019 var Smith en av 38 senatorer som signerte et brev til USAs landbruksminister Sonny Perdue med en advarsel om at melkebønder «have continued to face market instability and are struggling to survive the fourth year of sustained low prices» og oppfordret departementet til å «strongly encourage these farmers to consider the Dairy Margin Coverage program.»

### Klimaendringer
I november 2018 var Smith en av 25 demokratiske senatorer som støttet en vedtekt i respons på funnene i Intergovernmental Panel On Climate Changes rapport og National Climate Assessment. Vedtekten bekreftet at senatorene aksepterte funnene og viste at de støttet kraftfulle handlinger mot klimaendringer.

### Rusmiddelpolitikk
I desember 2018 var Smith en av 21 senatorer som signerte et brev til kommissæren for Food and Drug Administration (FDA) Scott Gottlieb, hvor de uttrykte støtte for FDAs handlinger for å hindre unges tilgang til e-sigaretter, og videre oppfordret FDA «to take additional, stronger steps to prevent and reduce e-cigarette use among youth.»

I juli 2020 introduserte Smith Substance Regulation and Safety Act til senatet, som skal legalisere cannabis på føderalt nivå og instruere føderale byråer til å utvikle reguleringer for cannabis. Under en tale om rasisme oppfordret hun til godkjennelse av lovforslaget, sammen med Marijuana Opportunity Reinvestment and Expungement (MORE) Act for å avslutte en «failed policy» av marijuanaforbud som «contributes to mass incarceration and over-policing of communities of color».

### Utenrikspolitikk
I april 2019 var Smith en av 34 senatorer som signerte et brev til president Trump hvor de anklaget Trump for å ha «consistently expressed a flawed understanding of U.S. foreign assistance» siden han ble president og at han ved å forhindre bruk av Fiscal Year 2018 National Security Funding var «personally undermining efforts to promote U.S. national security and economic prosperity». Senatorene argumenterte at støtte til land i Sentral-Amerika reduserte immigrasjon til USA ved å forbedre tilstandene i de respektive landene.

### Våpenkontroll
I mars 2018 var Smith en av ti senatorer som signerte et brev til Lamar Alexander, lederen av United States Senate Committee on Health, Education, Labor and Pensions og Demokratenes nestleder i komiteen Patty Murray hvor de ba om en høring om årsakene for masseskytinger og måter å forhindre dem på i etterkant av masseskytingen på Stoneman Douglas High School.

### Helsevesen
I forkant av valget i 2018 sa Smith at hennes voteringshistorikk i senatet viste at hun kom til å kjempe mot legemiddelsselskaper for å forbedre folks liv, og at hun ville fortsette å kjempe for lavere kostnader for helsevesen og reseptbelagte medisiner i Minnesota, for eksempel ved å gjøre generiske alternative til medisiner bedre tilgjengelige, hindre at folk med underliggende tilstander må betale mer, og gjøre det mulig for personer fra Minnesota å kjøpe seg inn i Medicare dersom de er misfornøyde med alternativene på det åpne forsikringsmarkedet.

I desember 2018 var Smith en av 42 senatorer som signerte et brev til Alex Azar, Seema Verma og Steve Mnuchin i Donald Trumps første regjering hvor de anklaget administrasjonen for å ha misbrukt seksjon 1332 i Affordable Care Act for å gi delstater retten til å «increase health care costs for millions of consumers while weakening protections for individuals with preexisting conditions.» Senatorene oppfordret administrasjonen til å trekke policyen tilbake og «re-engage with stakeholders, states, and Congress.»

I januar 2019, da statsapparatet i USA var nedstengt, var Smith en av 34 senatorer som signerte et brev til kommissæren av Food and Drugs Administration (FDA) Scott Gottlieb hvor de anerkjente FDAs arbeid for å dempe effekten nedstengingen hadde på offentlig helse og ansatte, samt uttrykte bekymring «that the continued shutdown will result in increasingly harmful effects on the agency’s employees and the safety and security of the nation’s food and medical products.»

I februar 2019 var Smith en av 11 senatorer som signerte et brev til Eli Lilly and Company, Novo Nordisk og Sanofi, produsenter av insulin, om at de økende prisene på insulin hadde hindret pasienter fra å ha «access to the life-saving medications they need.»

### Boligpolitikk
I april 2019 var Smith en av 41 senatorer som signerte et brev til Housing Subcommittee hvor de skrøt av bolig- og byutviklingsdepartementets Section 4 Capacity Building-program, som gjør det mulig for «HUD to partner with national nonprofit community development organizations to provide education, training, and financial support to local community development corporations (CDCs) across the country», og uttrykte skuffelse over at president Trumps budsjett «has slated this program for elimination after decades of successful economic and community development.» Senatorene skrev at de håpte at underkomiteen ville fortsette støtte for Section 4 i 2020.

### Immigrasjon
Smith var i august 2018 en av 17 senatorer som skrev under på et brev fra Kamala Harris til USAs sikkerhetsminister Kirstjen Nielsen med krav om at Trumps regjering umiddelbart måtte forsøke å gjenforene 539 immigrantbarn med sine familier, hvor de skrev at hver dag uten handling forsterker «trauma that this administration has needlessly caused for children and their families seeking humanitarian protection.»

I juli 2019, etter rapporter om at Trump-administrasjonen skulle avslutte beskyttelse av ektefeller, foreldre og barn av medlemmer av USAs militære fra deportasjon, var Smith en av 22 senatorer, ledet av Tammy Duckworth, som skrev under på et brev hvor de argumenterte for at denne beskyttelsen gjorde det mulig for tjenestepersonell «to fight for the United States overseas and not worry that their spouse, children, or parents will be deported while they are away» og at å fjerne denne beskyttelsen ville både føre til personlige problemer for pårørte og ha en negativ effekt på deres evne i strid.

### Infrastruktur
I juni 2019 støttet Smith og syv andre senatorer lovforslaget Made in America Act, som ville sørge for at føderale programmer som finansierte prosjekter innen infrastruktur til å bruke materialer produsert i USA. Tammy Baldwin sa at forslaget ville styre kravene for Buy America-programmet, og at hun håpte at både demokrater og republikanere ville støtte «this effort to make sure our government is buying American products and supporting American workers.»

### LHBTIQ-rettigheter
I oktober 2018 var Smith en av 20 senatorer som signerte et brev til utenriksminister Mike Pompeo hvor de ba ham stanse opphevelsen av en policy som gav visa til likekjønnede partnere for diplomater som var LHBTIQ og var i forhold som ikke var anerkjent i deres respektive hjemland, da de mente at man i mange steder i verden så at LHBTIQ-personer var «subjected to discrimination and unspeakable violence, and receive little or no protection from the law or local authorities» og at å nekte diplomater som var LHBTIQ å ta med sine partnere til USA ville være tilsvarende å støtte «the discriminatory policies of many countries around the world.»

### Jernbanesikkerhet
I juni 2019 var Smith en av ti senatorer som var cosponsorer for Safe Freight Act, et lovforslag som ville påkreve at godstog hadde en eller flere sertifiserte lokførere og en sertifisert mekaniker ombord som sammen kunne jobbe med å sørge for å beskytte både toget og de som bor nær togskinnene. Lovforslaget skulle fikse Federal Railroad Administrations fjerning av en foreslått regel som skulle etablere sikkerhetsstandarder.

## Privatliv
Smiths ektemann, Archie Smith, er en vellykket investor som har fokusert på bedrifter innen helsesektoren. Paret har to sønner.

Under en tale for senatet i mai 2019 beskrev Smith sine egne erfaringer med å få hjelp i sin kamp med depresjon da hun var i begynnelsen av 30-årene.

## Valgresultater

## Se også
*Liste over kvinnelige senatorer i USA

## Referanser


## Eksterne lenker
* 
* 
* U.S. Senator Tina Smith
* Tina Smith for U.S. Senate

|-

|-